Irlanti
Irlannin politiikassa on koko maan itsenäisyyden ajan ollut tärkeänä aiheena Pohjois-Irlannin asema. Fianna Fáil muodostui vuosien 1922–1923 sisällissodan jälkeen niistä, jotka vastustivat saaren jakamista. Vaikka jaon vastustajat hävisivätkin sisällissodan, Fianna Fáil oli pitkään maan selvästi suosituin puolue ja se on ollut hallitusvastuussa lähes jatkuvasti 1930-luvulta asti. Toinen suuri puolue Fine Gael syntyi jakamisen kannattajista. Muita merkittäviä puolueita ovat työväenpuolue, vihreät ja Sinn Féin.
Michael D. Higgins
Higgins pyrki vuonna 2004 Työväenpuolueen presidenttiehdokkaaksi, mutta ei tullut valituksi. Presidentinvaalissa 2011 Higgins valittiin Irlannin presidentiksi. Hän sai äänistä vajaat neljäkymmentä prosenttia, mutta ratkaisevalla kierroksella 56,8 prosenttia voittaen pahimmat kilpakumppaninsa Seán Gallagherin ja Martin McGuinnessin. Gallagher johti mielipidemittauksia vielä äänestysviikolla, mutta hänen suosionsa romahti, kun hänen yhteytensä Irlannin talouden rappiosta syytettyyn Fianna Fáiliin tulivat julki.